
Pázmánd község Önkormányzat Képviselő-testületének
4/2015. (II.27.) önkormányzati rendelete
a pénzbeli és természetbeni szociális támogatásokról
egységes szerkezetben a módosítással[footnoteRef:1]  [1:  Módosította a 2/2016.(III.11.) önkormányzati rendelet. Hatályos: 2016.03.01. napjától
] 


Pázmánd Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b) pontjában, 26. §-ában, 32. § (3) bekezdésében, 45. §-ában, 48. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, meghatározott feladatkörében eljárva a következőket rendeli el:
I. Fejezet
Általános rendelkezések
1. A rendelet hatálya
1. § (1) Ezen rendelet hatálya az Pázmánd Község Önkormányzat közigazgatási területén a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése szerinti lakóhellyel rendelkező, a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) 3. § (1)–(3) bekezdése szerinti jogosultakra terjed ki.
(2) A lakóhely megállapítása szempontjából a személyi adat- és lakcímnyilvántartás adatai irányadóak.

2. Hatásköri szabályok

2. § Az e rendeletben szabályozott önkormányzati szociális feladat- és hatásköröket Pázmánd Község Önkormányzat Képviselő-testületének Szervezeti és Működési Szabályzatáról szóló önkormányzati rendelet alapján átruházott hatáskörében a polgármester gyakorolja.

3. A támogatások rendszere

3. § (1) A jogosult részére jövedelme kiegészítésére, pótlására pénzbeli és természetbeni szociális támogatás nyújtható.
(2) Szociális rászorultság esetén a jogosult számára a Képviselő-testület az arra jogosult személynek
	
a) pénzbeli ellátásként
aa) lakásfenntartási települési támogatást,
ab) rendkívüli települési támogatást,
ac) első lakáshoz jutók támogatása
ad.) születési támogatás

	b) természetbeni ellátásként
ba) rendkívüli települési támogatást,
bb) köztemetés költségeinek megtérítése alóli mentesítést
bc) étkeztetés
bd) házi segítségnyújtás
be) családsegítés
bf) jelzőrendszeres házi segítségnyújtás
(a továbbiakban együtt: szociális támogatások) állapít meg, külön jogszabályban, valamint az e rendeletben meghatározott feltételek szerint.

4. Eljárási szabályok
4. § (1) E rendeletet a Szoctv.-vel, a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelettel (a továbbiakban: Vhr.), az egyes pénzbeli szociális ellátások elszámolásának szabályairól szóló 62/2006. (III. 27.) Korm. rendelettel, valamint a közigazgatási hatósági eljárás és szolgáltatás általános szabályairól szóló 2004. évi CXL. törvénnyel együtt kell alkalmazni.
(2) A szociális támogatások megállapítása iránti kérelmet az erre a célra rendszeresített formanyomtatványon kell benyújtani. A kérelem – ha e rendelet eltérő szabályt nem állapít meg – egész évben folyamatosan benyújtható postai küldeményként vagy személyesen a Pázmándi Polgármesteri Hivatalnál (a továbbiakban: Eljáró hatóság).

5. § (1) A kérelem elbírálásához az Eljáró hatóság köteles bekérni a Szoctv.-ben, a Vhr.-ben, valamint a jelen rendeletben meghatározott iratokat.
(2) A szociális támogatások megállapításakor a jövedelem számításánál irányadó időszakra a Szoctv. 10. § (2)–(5) bekezdésében foglaltakat kell alkalmazni.
(3) A kérelmező által benyújtott jövedelemnyilatkozathoz minden esetben csatolni kell a jövedelem valódiságát igazoló iratokat.
(4) A jövedelmet az alábbi módon kell igazolni:
a) a munkabérről, munkáltató által fizetett táppénzről a munkáltató által kiállított nettó jövedelemigazolással vagy munkabér jegyzékkel,
b) vállalkozó vagy őstermelő esetén a kérelem benyújtásának hónapját közvetlenül megelőző, adóbevallással lezárt évben szerzett jövedelemről a Nemzeti Adó és Vámhivatal igazolásával és a tárgyévben elért jövedelemről nyilatkozattal,
c) álláskeresési támogatás esetén a Fejér Megyei Kormányhivatala Munkaügyi Központja Gárdonyi Kirendeltsége (a továbbiakban: Munkaügyi Központ) megállapító határozatával és a kérelem benyújtását megelőző havi ellátás összegét igazoló szelvénnyel vagy bankszámlakivonattal,
d) nyugdíj, nyugdíjszerű rendszeres pénzellátás és árvaellátás esetén a kérelem benyújtását megelőző havi igazolószelvénnyel (nyugdíjösszesítő), bankszámlakivonattal,
e) a gyermekgondozási támogatások esetében a kérelem benyújtását megelőző havi összegről szóló szelvénnyel vagy bankszámlakivonattal,
f) a gyermektartásdíj esetén a kérelem benyújtását megelőző havi postai feladóvevénnyel vagy bankszámlakivonattal vagy az összeg átadásáról szóló és büntetőjogi felelősség tudatában tett nyilatkozattal,
g) a magasabb összegű családi pótlékra való jogosultságot igazoló kifizetési szelvénnyel vagy banki átutalási igazolással,
h) amennyiben a kérelmező, nagykorú közeli hozzátartozója vagy a háztartásában életvitelszerűen vele együtt lakó nagykorú más személy rendszeres jövedelemmel nem rendelkezik, úgy az erről szóló nyilatkozattal és a Munkaügyi Központ igazolása arról, hogy regisztrált álláskereső és ellátásban nem részesül,
i) egyéb jövedelmek esetén a kérelmező büntetőjogi felelőssége tudatában tett nyilatkozattal (a továbbiakban együtt: jövedelemigazolás).

6. § (1) Nincs szükség igazolásra, ha az adatok az Eljáró hatóság nyilvántartásában fellelhetőek.
(2) Az Eljáró hatóság a döntését a benyújtott kérelem és annak mellékletei alapján hozza meg. Szükség esetén környezettanulmányt kell beszerezni.
(3) Amennyiben a kérelmező a döntéshez szükséges igazolásokat, iratokat felszólítás ellenére – a felszólításban meghatározott időpontig – nem bocsátja az Eljáró hatóság rendelkezésére, vagy a környezettanulmány elkészítését nem teszi lehetővé, az eljárást az Eljáró hatóság megszünteti vagy a rendelkezésre álló adatok alapján dönt.

7. § E rendeletben foglalt fogalmak értelmezésére a Szoctv. 4. §-ában foglaltakat kell alkalmazni.

5. A jogosulatlanul igénybevett támogatás megtérítése
8. § (1) A jogosulatlanul igénybevett támogatás megtérítésével kapcsolatban a Szoctv. 17. §-ának rendelkezéseit kell alkalmazni.
(2) A polgármester a kötelezett kérelmére a határozatát egy ízben méltányosságból módosíthatja oly módon, hogy a visszafizetendő összeg mértékét csökkentheti, elengedheti, vagy részletfizetést engedélyezhet, feltéve, hogy az igénybevételtől egy év még nem telt el és a visszafizetés olyan helyzetet eredményezne, amely az adós vagy családja megélhetését veszélyeztetné, vagy amelyben ismételten szociális gondoskodásra szorulna. A részletfizetés időtartama nem lehet hosszabb 12 hónapnál.
(3) A polgármester döntése ellen a Képviselő-testülethez címzett – a döntés közlésétől számított 15 napon belül az Eljáró hatóságon benyújtott vagy postai úton eljuttatott – illetékmentes fellebbezéssel lehet élni.

6. Lakásfenntartási települési támogatás
9. § (1) A Képviselő-testület az e rendeletben meghatározottak szerint lakásfenntartási települési támogatást nyújt a szociálisan rászorult személyeknek és családoknak az általuk életvitelszerűen lakott lakás fenntartásával összefüggő rendszeres kiadásaikhoz.
(2) Lakásfenntartási települési támogatást ugyanazon lakás vonatkozásában csak egy jogosult részére állapítható meg függetlenül a lakásban élő személyek számától.

10. § (1) A lakásfenntartási települési támogatás igényelhető:
a) vezetékes gázfogyasztás, tüzelőanyag,
b) áramszolgáltatás,
c) víz- és csatornahasználat,
d) szemétszállítási díjak,
költségeihez.
(2) A lakásfenntartási települési támogatást elsősorban természetbeni ellátásként a szolgáltató felé kell folyóstani az (1) bekezdésben megjelölt költségekhez. 
(3) A lakásfenntartási települési támogatást azon rendszeres kiadáshoz kell nyújtani, ami a kérelmező lakhatását leginkább veszélyezteti. 

11. § (1) Lakásfenntartási települési támogatás állapítható meg annak a személynek, akinek családjában az egy főre jutó havi jövedelem nem haladja meg 
a) az öregségi nyugdíj mindenkori legkisebb összegének 120 %-át,
b) egyedül élő vagy egyedülálló esetén az öregségi nyugdíj mindenkori legkisebb összegének 150 %-át.
(2) Lakásfenntartási települési támogatásként 
a) fűtési támogatás október 15. és április 15. közötti időtartamban (a továbbiakban: fűtési időszak),
b) közüzemi díj támogatás egy évre, a megjelölt szolgáltatóhoz történő utalással,

12. § (1) A 10. § (1) bekezdés a) pontja szerinti gázfogyasztáshoz hozzájárulás, illetve tüzelőanyag támogatás összege fűtési időszakra havonta 2500 Ft.
(2) A 10. § (1) bekezdés b)–d) pontja szerinti közüzemi díj támogatás összege havonta 2 500 Ft.
(3) A 10. § (1) bekezdés a) pontja szerinti gázfogyasztáshoz hozzájárulás, valamint a 10. § (1) bekezdés b)–d) pontja szerinti közüzemi díj támogatás nem haladhatja meg a havi számla összegét.

13. § Ha a lakásfenntartási települési támogatásban részesülő személy lakcíme a támogatás folyósításának időtartama alatt megváltozik, vagy a jogosult meghal, a változás, illetve a haláleset hónapjára járó támogatást teljes összegben kell folyósítani, de a támogatás folyósítását meg kell szüntetni.

7. Rendkívüli települési támogatás
14. § (1) A Képviselő-testület az e rendeletben meghatározottak szerint rendkívüli települési támogatást nyújt a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő személyek részére.
(2) Rendkívüli élethelyzetnek kell tekinteni, ha a kérelmező:
a) tartós betegség, baleset, orvosi kezelés miatt jelentős jövedelem-kiesést szenved, vagy nem várt többletkiadása keletkezik,
b) bűncselekmény sértettjeként anyagi segítségre szorul, vagy
(3) Létfenntartási gondnak kell tekinteni, ha a kérelmező:
a) megélhetése, valamilyen előre nem látható esemény miatt igazolt módon veszélyeztetve van, jövedelem-kiesése, váratlan többletkiadása keletkezik, vagy
b) egyedülálló és rokkantsági, öregségi vagy egyéb nyugdíjban részesül, és a jövedelme nem éri el az öregségi nyugdíj mindenkori legkisebb összegének 150 %-át.

15. § (1) A rendkívüli települési támogatás megállapítására akkor kerülhet sor, ha a rászoruló egy főre számított családi jövedelemhatára az öregségi nyugdíj mindenkori legkisebb összegnek 120 %-át, egyedül élő esetén annak 150 %-át nem haladja meg.
(2) A rendkívüli települési támogatás mértéke rászorultsághoz igazodva évente két alkalommal legfeljebb 10.000 Ft lehet.
(3) A rendkívüli települési támogatás elemi csapás, hosszabb kórházi ápolással járó, tartós táppénzes állomány, betegség, baleset, közeli hozzátartozó halála esetében hivatalból vagy kérelemre évente legfeljebb egy alkalommal jövedelemre való tekintet nélkül is megállapítható. Ebben az esetben az önkormányzati segély összege legfeljebb 50.000 Ft-ig terjedhet.
(4) Közeli hozzátartozó halála miatt kérelmet, a haláleset bekövetkezésétől számított 60 napon belül lehet benyújtani.
(5) A rendkívüli települési támogatás természetbeni szociális ellátásként is nyújtható elsősorban élelmiszersegély, tüzelősegély, ruhavásárlás, közüzemi szolgáltatási díj hátralék kiegyenlítésére, valamint gyógyszertámogatás, védőoltás céljából.
(6) A rendkívüli települési támogatás iránti kérelmeket a 1. melléklet szerinti formanyomtatványon kell benyújtani, az abban szereplő mellékletek csatolásával.

8. Első lakáshoz jutók támogatása

16.§ (1) Első lakáshoz jutók támogatása iránti kérelmet, a kérelem benyújtása előtt pázmándi állandó bejelentett lakóhelyén legalább három éve életvitelszerűen tartózkodó fiatal házasok vagy gyermekét egyedül nevelő szülő nyújthatja be. Ezen rendelet tekintetében fiatal házasnak minősülnek az élettársak is.
(2) Fiatal házasnak minősül amennyiben mindkét fél 40. életévét a kérelem benyújtásának időpontjáig nem töltötte be.
(3) Az (1) bekezdésben körülírt feltételeknek a házastársak, illetve az élettársak legalább egyikének meg kell felelnie. 
(4) A Képviselőtestület – amennyiben a támogatás egyéb feltételei egyébként fennállnak- egyedi mérlegelés alapján eltekinthet az (1) bekezdés előírásaitól.
(5) A kérelem az önkormányzat hivatalában nyújtható be tárgy év január 31. napjáig.
(6) A kérelemhez lakóház építése esetén az építési vagy használatbavételi engedélyt, vétel esetén az adás-vételt igazoló szerződést vagy a tulajdont igazoló ingatlan bejegyzést (tulajdoni lapot) mellékelni kell.

17.§ Helyi támogatás nyújtható a Pázmánd község közigazgatási területén lévő magántulajdonú lakóház építéséhez és magántulajdonban álló új, használt vagy értékesítés céljára épített lakás vásárlásához.

18.§ Igényjogosultság esetén is kizáró körülmény, ha a kérelmező, vagy házastársa lakhatása az ország területén bármilyen módon - tulajdonjog, tulajdoni illetősége, holtig tartó haszonélvezeti joga, állandó használati joga révén - megoldott volt.

19.§ (1) Első lakáshoz jutók támogatása címén az igénylők részére egyszer legfeljebb 200.000.-Ft
vissza nem térítendő támogatás adható.
(2) Amennyiben a kérelmező az általa vásárolt, épített lakás használatba vételétől (tulajdonjog bejegyzésétől, használatba vételi engedélytől) számított öt éven belül azt elidegeníti, vagy a támogatás odaítélésénél a képviselő-testületet félrevezeti, illetve a lakást jövedelemszerzés céljából hasznosítja, köteles a támogatást azonnal és egy összegben visszafizetni az önkormányzat részére a mindenkori jegybanki alapkamattal megemelt összegben.


9. Születési támogatás

20. § (1) Kérelemre a polgármester a gyermek születésére tekintettel egyszeri támogatást nyújt a pázmándi állandó bejelentett lakóhelyén legalább kettő éve életvitelszerűen tartózkodó, a gyermeket saját háztartásában nevelő törvényes képviselő részére. 
(2) A támogatást a gyermek törvényes képviselője igényelheti a gyermek születését követő
90 napon belül. A határidő elmulasztása jogvesztő.
(3) A kérelemhez csatolni kell a gyermek születési anyakönyvi kivonatának, lakcímkártyájának másolatát, valamint a kérelmező nyilatkozatát az életvitelszerű tartózkodás tényéről illetve arról, hogy a gyermeket saját háztartásában neveli. 
(4) A támogatás mértéke gyermekenként egységesen 20.000,- forint. 
(5) A (4) bekezdés szerinti támogatásra egy gyermekre tekintettel csak egy személy jogosult. 

10. Köztemetés
21. § (1) A köztemetés elrendelése esetén a Szoctv. 48. §-ának szabályai szerint kell eljárni.
(2) Az eltemettetésre köteles személy kérelemre 50%-ban vagy egészben mentesíthető a köztemetés költségeinek megtérítése alól, ha
a) annak megfizetése a kötelezett megélhetését súlyosan veszélyeztetné, így a vagyoni, jövedelmi és egyéb körülményeinek ismeretében vélelmezhető, hogy az eltemettetés költségeinek megfizetése létfenntartását veszélyeztetné vagy
b) az eltemettetés költségeinek megtérülése annak az ingatlannak az értékéből várható, amelyben kiskorú örökösök élnek, vagy 
c) a közös tulajdon örökösei közül valamelyikük életvitelszerűen az ingatlanban él, és háztartásában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 150 %-át.

11. Étkeztetés

22. § A Képviselő-testület az Sztv. 62.§ (2) bekezdésében biztosított hatáskörét a jegyzőre ruházza.

23. § Étkeztetés keretében azoknak a szociálisan rászorultaknak a napi egyszeri meleg étkezéséről kell gondoskodni, akik önmaguknak, illetve eltartottjaik részére tartósan vagy átmeneti jelleggel nem képesek biztosítani:
a) koruk,
b) egészségi állapotuk,
c) fogyatékosságuk, pszichiátriai betegségük,
d) szenvedélybetegségük, vagy
e) hajléktalanságuk miatt.


24. § (1) Szociálisan rászoruló az a személy, akinek jövedelme illetve a vele közös háztartásban élő közeli hozzátartozóinak egy főre jutó havi jövedelme nem haladja meg az öregségi nyugdíj mindenkori legkisebb összegének 100 %-át, illetőleg egyszemélyes háztartásban, egyedülálló személy esetében a 150 %-át.
(2) Életkora miatt rászoruló az a személy, aki 70. életévét betöltötte.
(3) Egészségi állapota miatt rászorulónak kell tekinteni azt a személyt, aki mozgásában korlátozott, krónikus, vagy akut megbetegedése, fogyatékossága miatt a háziorvosi vagy szakorvosi igazolás alapján önmaga ellátásáról részben vagy teljesen gondoskodni nem tud.
(4) Fogyatékossága miatt rászorulónak kell tekinteni azt a személyt, aki a fogyatékos személyek jogairól és esélyegyenlőségük biztosításáról szóló 1998. évi XXVI. törvény alapján fogyatékossági támogatásban részesül.
(5) Pszichiátriai betegsége, illetve szenvedélybetegsége miatt rászorulónak kell tekinteni azt a személyt, aki szakorvosi igazolás alapján fekvőbeteg-gyógyintézeti kezelést nem igényel, önmaga ellátására részben képes. 
(6) Hajléktalansága miatt rászorulónak kell tekinteni azt a személyt, aki a bejelentett lakóhellyel nem rendelkezik kivéve azt, akinek bejelentett lakóhelye a hajléktalan szállás.
(7) A szociális étkeztetést - amely legalább napi egyszeri meleg élelmezést jelent – az Önkormányzat a saját intézményében biztosítja elviteli lehetőséggel vagy indokolt esetben házi segítségnyújtás keretében házhoz szállítással. 
(8) Az étkeztetésért fizetendő személyi térítési díjat a rendelet 1. számú melléklete határozza meg.

12. Házi segítségnyújtás

25. § Az önkormányzat a Sztv. 63. § (1) bekezdése szerinti házi segítségnyújtást a Humán Családsegítő és Gyermekjóléti Szolgálaton (2481 Velence, Zárt utca 2.) keresztül látja el.


13. Családsegítés

26. § Az önkormányzat a Sztv. 64. § (1) bekezdése szerinti családsegítést a a Humán Családsegítő és Gyermekjóléti Szolgálaton (2481 Velence, Zárt utca 2.) keresztül látja el.

14. Jelzőrendszeres házi segítségnyújtás

27. § Az önkormányzat a Sztv. 65. § (1) bekezdése szerinti jelzőrendszeres házi segítségnyújtást a Humán Családsegítő és Gyermekjóléti Szolgálaton (2481 Velence, Zárt utca 2.) keresztül látja el.
15. 
Térítési díj megállapításának általános rendelkezései

28.§ (1) A rendelet hatálya alá tartozó személyes gondoskodást nyújtó szociális szolgáltatásokért – a családsegítés és a jelzőrendszeres házi segítségnyújtás kivételével – az 1. számú mellékletben meghatározott intézményi térítési díjakat kell alkalmazni.
(2) Az intézményi térítési díjakat a képviselő-testület évente két alkalommal felülvizsgálhatja.
(3) A fizetendő személyi térítési díj összegét az Sztv. 114. §-116. §-aiban foglalt szabályok figyelembevételével kell megállapítani és erről a térítési díj fizetésére kötelezettet tájékoztatni. A megállapított személyi térítési díj összege nem haladhatja meg az intézményi térítési díj összegét.

Záró rendelkezések
16. Hatályba léptető rendelkezések
29. § (1) Ez a rendelet 2015. március 1-jén lép hatályba.
(2) A rendelet rendelkezéseit a hatályba lépését követően benyújtott kérelmek esetén kell alkalmazni.

30. § Hatályát veszti a 16/2014.(IX.10.) Önkormányzat Képviselő-testületének szociális igazgatásról és szociális ellátásokról szóló rendelete.

Dr Virányiné dr Reichenbach Mónika		                 Járfás Péterné
           polgármester							jegyző 




Záradék:
A rendeletet a mai napon kihirdettem: 
Pázmánd, 2015. február 27.


			Járfás Péterné
	    		     jegyző 


     Záradék: 

     Az alaprendelet megalkotása óta a  jegyző nevében  változás történt.


Dr Virányiné dr Reichenbach Mónika		           Járfás Andrea
          		 polgármester					     jegyző 


Záradék: 
A rendelet egységes szerkezetbe foglalása megtörtént.
Pázmánd, 2016. március 11.



Dr Virányiné dr Reichenbach Mónika				Járfás Andrea		
      polgármester							     jegyző











1. melléklet a 4/2015.(II.27.) önkormányzati rendelethez[footnoteRef:2] [2:  Módosította a 2/2016.(III.11.) önkormányzati rendelet 1.§-a. Hatályos: 2016.03.01. napjától
] 


ÉTKEZTETÉS

a) Intézményi térítési díj: 620-Ft/ebéd 
b) Kiszállítás díja: 100.-Ft/házhoz szállítás

	
	
	1.
	2.
	3.

	A
	Jövedelem
	nyugdíj-minimumig
0-28.500
	nyugdíj-minimumtól a nyugdíj minimum 200%-ig 
28.500-57.000
	nyugdíj-minimum 200%-a felett
57.000 -

	B
	Az intézményi
térítési díj fizetendő %-a
	


0 %

	


60%
	


100 %

	C
	
napi egyszeri étkezésért fizetendő

	

0Ft
	

370.-Ft
	

620.-Ft







